Tasekla tettawi-d ɣef tmetti ,ɣef leԑwayed , tettawi-d diɣen ɣef yimdanen d wassaɣ yellan gar –asen di tmetti . Taskla taqbaylit tagburt d timawit . Timawit d aẓar s wacu tegma teskla-agi . Ulama akken timawit d amadwan maca mačči dayen kan i d-ttawin medden s yimi , ur teqqin ara kan diɣen ɣer wansay yetteԑeddin seg tsuta ɣer tayeḍ mebla ma xedmen tira , yessefk fell-aɣ ad neḥseb timawit d abrid issexdamen yemdanen akken ad idiren taɣarma-nsen1.